# Dražan Jerković

### Izvor: Wikipedija

Dražan Jerković
Osobne informacije
Puno ime |
Datum rođenja | 6. kolovoza 1936.
Mjesto rođenja | Šibenik, Hrvatska
Datum smrti |
Mjesto smrti | ,
Visina |
Nadimak |
Informacije o klubu
Trenutni klub |
Broj u klubu |
Pozicija | napadač
Juniorski klubovi
Profesionalni klubovi*
Godina | Klub | Nastupi (golova)
1954.–1965. | NK Dinamo Zagreb | 315 (300)
Reprezentacija
1965. | Hrvatska Jugoslavija Jugoslavija (B) | 1 (0) 21 (11) 3 (0)
Trenirani klubovi
1966.-1972. 1972.-1974. 1974.-1975. 1975.-1976. 1976.-1982.
1971.
1990.-1992.
NK Dinamo Zagreb
INCO Klagenfurt (AUT)
Villach (AUT)
NK Dinamo Vinkovci
NK Zagreb
Jugoslavija (Medit.)
Hrvatska
Napomene
Napomena | {{{napomena}}}
* Nastupi i (golovi) u profesionalnim klubovima broje se samo za ligu iz koje je klub.

Osvojene medalje
Nogomet
Europska prvenstva
Srebro | Francuska 1960. | Reprezentacija Jugoslavije
Mediteranske igre
Srebro | Izmir 1971. | Reprezentacija Jugoslavije (izbornik)

Dražan Jerković (Šibenik, 6. kolovoza 1936.), hrvatski nogometaš, reprezentativac, trener, sportski direktor i izbornik. Živi u Zagrebu kao umirovljenik.

## [uredi] Igrač

Bio je klasičan napadač, «plavi 9». Od najmlađih dana bio je je član zagrebačkog Dinama, s kojim je osvojio prvenstvo države (1958) i dva puta Kup maršala Tita (1960. i 1965). Pred kraju igračke karijere otišao je belgijskom klubu FC Gantoise. Međutim, na treningu se ozlijedio pa je prekinuo već potpisani ugovor i vratio se u Zagreb.

Jedan je od najboljih strijelaca Dinama svih vremena. Na 315 utakmica polučio je čak 300 zgoditaka, što je u prosjeku učinak od čak 95%.

jedne od čuvenih "škarica" Dražana Jerkovića

## [uredi] Reprezentativac

Za hrvatsku nogometnu reprezentaciju nastupio je jedno poluvrijeme. Bilo je to 12. rujna 1956., u Zagrebu protiv Indonezije (pobjeda 5:2), kada ga je u drugom poluvremenu zamijenio Ivan Medle. U reprezentaciji bivše Jugoslavije kao igrač Dinama odigrao je 21 utakmicu i postigao 11 pogodaka. Na Europskom prvenstvu 1960. u Francuskoj, sa YU–sastavom pripalo mu je srebreno odličje. U polufinalu tog prvenstva postugao je dva pogotka, kada je Jugoslavija izbacila Francusku (5-4), a u finalu su izgubili od SSSR-a 2-1 nakon produžetaka. Putovao je i na Svjetsko prvenstvo u nogometu - Švedska 1958., ali nije nastupio.

#### [uredi] Najbolji stijelac SP

Na Svjetskom prvenstvu 1962. u Čileu, pod YU–zastavom bio je četvrti, a sa 4 zgoditka dijelio je prvo mjesto na ljestvici najboljih strijelaca sa još petoricom igrača (čileanac Leonel Sánchez, brazilci Garrincha i Vavá, mađar Flórián Albert, te Valentin Ivanov iz Sovjetskog saveza).

## [uredi] Trener

Nakon igračke nastavio je sa trenerskom karijerom. Bio je tehnički direktor i trener klubova NK Dinamo Zagreb, austrijskih INCO Klagenfurt i Villach, NK Dinamo Vinkovci, te NK Zagreb.

## [uredi] Sportski direktor

Sportski direktor bio je od 1983. do 1989. u vinkovačkom Dinamu, a od 1989. do 2000. u NK Zagrebu.

Kao izbornik u povijesnoj utakmici protiv SAD-a (2-1) (prvi slijeva)

## [uredi] Izbornik

Bio je izbornik u bivšoj državi jedanput i to za VI. Mediteranske igre 1971. u turskom Izmiru, kada je osvojeno prvo mjesto i zlatno odličje. Bio je u stručnom stožeru bivše države za Svjetsko prvenstvo 1982. u Španjolskoj. Od 1. rujna 1990. do 24. lipnja 1992. prvi je izbornik u slobodnoj Republici Hrvatskoj. Imao je priliku i čast povesti hrvatske izabranike na europsku i svjetsku scenu pod vlastitom zastavom i himnom, poslije punih 46 godina (ako izuzmemo utakmicu 1956. protiv Indonezija|Indonezije za vrijeme SFRJ). Vodio je hrvatsku reprezentaciju protiv SAD–a u Zagrebu (2-1), protiv Rumunjske u Rijeci (2-0), te u Murskoj Soboti u pobjedi protiv domaćina Slovenije od 0-1.

Hrvatska nogometna reprezentacija 1956.

Ante Vulić | | | Svemir Delić | Stane Krstulović | Ante Vidošević | | | Vlado Klaić | Željko Matuš | Ante Žanetić | | | Aleksandar Benko | Dražan Jerković | Ivan Medle | Sulejman Rebac | Joško Vidošević
izbornička komisija
Bruno Knežević / Leo Lemešić / Franjo Wölfl

Izbornici hrvatske nogometne reprezentacije

1918. - 1919. Hugo Kinert | 1939. - 1941. Jozo Jakopić | 1941. dr. Rudolf Hitrec | 1941. - 1943. Bogdan Cuvaj | 1943. - 1945. Bernard Hügl |
| 1956. komisija Bruno Knežević/Leo Lemešić/Franjo Wölfl |
| 1990. - 1992. Dražan Jerković | 1992. - 1993. Stanko Poklepović | 1993. - 1994. Vlatko Marković | 1994. - 2000. Miroslav Blažević | 1994. Tomislav Ivić | 2000. - 2002. Mirko Jozić | 2002. - 2004. Otto Barić | 2004. - 2006. Zlatko Kranjčar | 2006. - Slaven Bilić

Dobavljeno iz "http://hr.wikipedia.org../../../d/r/a/Dra%C5%BEan_Jerkovi%C4%87_63a9.html"

Kategorije: Hrvatski nogometaši | Hrvatski nogometni treneri

##### Views

- Članak
- Razgovor
- Trenutna inačica

##### Traži

##### Drugi jezici

- العربية
- Deutsch
- English
- Français
- 日本語
- Polski
- Русский